cyanic-selkie/wikianc huggingface dataset:
মুফতি মুনির শাকির
বেতার মন্ত্রণালয়
শাকির ২০০৪ সাল পর্যন্ত কুররাম এজেন্সিতে কাজ করেছিলেন। তাকে একটি মসজিদে বোমা হামলার পর উপজাতীয় প্রবীণদের দ্বারা বহিষ্কার করা হয়েছিল।
পীর সাইফুর রহমানের সাথে শত্রুতা
২০০৫ সালে পীর সাইফুর রহমান যিনি ইসলামের মধ্যপন্থী হানাফী বেরেলভী মাযহাবের সমর্থক, তিনি শাকিরের স্টেশনের সাথে প্রতিদ্বন্দ্বিতা করার জন্য তার নিজস্ব এফএম পাইরেট রেডিও স্টেশন প্রতিষ্ঠা করেন। দুই ধর্মগুরুর মধ্যে বৈরিতা বেড়ে যায়, যার ফলে উপজাতীয় প্রবীণরা ডিসেম্বর ২০০৫ সালে সাম্প্রদায়িক উত্তেজনা ছড়ানোর জন্য দুজনকে নিন্দা জানায়। শাকির তার রেডিও স্টেশন এবং লস্করে ইসলাম সংগঠনের নিয়ন্ত্রণ মঙ্গল বাঘের হাতে তুলে দিয়ে উভয় ধর্মগুরুই তখন আত্মগোপনে চলে যান। ২৯ শে মার্চ ২০০৬ সালের দিকে শত্রুতা চরমে ওঠে, যখন শাকিরের শত শত অনুসারী রহমানের অনুসারীদের উপর আক্রমণ করার জন্য বারা তহসিলের বাদশাকিলি এলাকায় জড়ো হয়।
লস্করে ইসলামে তার ভূমিকা
২০০৪ সালে, শাকির লস্করে ইসলাম নামে একটি সংগঠন প্রতিষ্ঠা করেন। এর কিছুদিন পর তাকে বারা তহসিল থেকে বহিস্কার করে দেওয়া হয় এবং সংগঠনের নিয়ন্ত্রণ স্থানীয় ড্রাইভার মঙ্গলবাঘের হাতে তুলে দেওয়া হয়।
ম্যাকাই সিমন্স
আগস্ট ২০১৯ সালে, তাকে ২০১৮–১৯ আইসিসি টি-টোয়েন্টি বিশ্বকাপ আমেরিকান বাছাইয়ের টুর্নামেন্টের আঞ্চলিক ফাইনালের জন্য বারমুডার স্কোয়াডে নাম দেওয়া হয়েছিল। ২৪ আগস্ট ২০১৯-এ তিনি কানাডার বিপক্ষে বারমুডার হয়ে টি-টোয়েন্টি আন্তর্জাতিক (টি টোয়েন্টি) তে আত্মপ্রকাশ করেছিলেন। ২০১৯ সালের সেপ্টেম্বরে, সংযুক্ত আরব আমিরাতে অনুষ্ঠিতব্য আইসিসি টি-টোয়েন্টি বিশ্বকাপ বাছাইপর্বের টুর্নামেন্টের জন্য বারমুডার স্কোয়াডে তাকে নাম দেওয়া হয়েছিল।
সাভার সেনানিবাস
সাভার সেনানিবাস বাংলাদেশের ঢাকা জেলার অন্তর্গত সাভার উপজেলার আশুলিয়া থানায় অবস্থিত বাংলাদেশ সেনাবাহিনীর একটি আবাসিক ঘাঁটি। বাংলাদেশ সেনাবাহিনীর ৯ পদাতিক ডিভিশন ও কর্পস অফ মিলিটারি পুলিশ সেন্টার অ্যান্ড স্কুল এই সেনানিবাসে অবস্থিত। এছাড়া সাভার গল্ফ ক্লাবটি এই সেনানিবাসের মধ্যে অবস্থিত।
ইতিহাস
১৯৭১ সালের আগে, এলাকাটি 'আনসার ক্যাম্প' নামে পরিচিত ছিল। বাংলাদেশের মুক্তিযুদ্ধের সময় ক্যাম্পটি পাকিস্তানি সেনাবাহিনী ও রাজাকাররা ব্যবহার করত। স্বাধীনতার পর এটিকে নবগঠিত জাতীয় রক্ষীবাহিনীর প্রধান প্রশিক্ষণ কেন্দ্র হিসেবে ব্যবহার করা হয়, জাতীয় রক্ষীবাহিনীকে পরে ১৯৭৬ সালে বাংলাদেশ সেনাবাহিনীতে অন্তর্ভুক্ত করা হয়। ১৯৭৬ সালে এলাকাটি বাংলাদেশ সেনাবাহিনীকে তাদের সেনানিবাস হিসেবে ব্যবহার করার জন্য দেওয়া হয়।
১৯৯৬ সালে বাংলাদেশে সেনা অভ্যুত্থানের প্রচেষ্টার সময় সাভার সেনানিবাসে অবস্থানরত সৈন্যরা রাষ্ট্রপতিকে সমর্থন করে অভ্যুত্থানকে সফল হতে বাধা দেয়। তারা ঢাকার চারপাশে প্রতিরক্ষামূলক অবস্থান গ্রহণ করে এবং ময়মনসিংহ সেনানিবাস থেকে অভ্যুত্থান সমর্থকদের আগমনে বাধা দেয়।
২০০১ সালে, এখানে ৬৮.৮ একর জায়গার উপর সাভার গল্ফ ক্লাব নির্মাণ করা হয়। গল্ফ ক্লাব ছাড়াও এখানে সাভার সেনানিবাস শুটিং ক্লাব রয়েছে।
প্রধানমন্ত্রী শেখ হাসিনা ২০১৭ সালের ২৩ নভেম্বর সাভার সেনানিবাসে অবস্থিত কোর অব মিলিটারি পুলিশ সেন্টার অ্যান্ড স্কুলকে জাতীয় মান প্রদান করেন।
ব্রুনাইয়ের মসজিদের তালিকা
এটি ব্রুনাই এর মসজিদগুলির একটি তালিকা। ২০ মে ২০১৭ পর্যন্ত, দেশে ১১৮ টি মসজিদ রয়েছে।
ফক্স লাইফ
ফক্স ট্রাভেলার হল ফক্স এন্টারটেইনমেন্টের একটি ভ্রমণবিষয়ক বিনোদনমূলক স্যাটেলাইট চ্যানেল যা ২৪ ঘণ্টাব্যাপী ভ্রমণ সম্পর্কিত বিভিন্ন অনুষ্ঠান সম্প্রচার করে। এটির ভারতীয় শাখা বর্তমানে ইংরেজি, হিন্দি, তামিল ও বাংলা ভাষায় অডিও ফিড সহ দক্ষিণ এশীয় দেশসমূহে স্যাটেলাইটে তাদের অনুষ্ঠান সম্প্রচার করে।
ল্যাঙ্কাশায়ার কাউন্টি ক্রিকেট ক্লাব
ল্যাঙ্কাশায়ার ক্রিকেট ক্লাব (Lancashire County Cricket Club) ইংল্যান্ড এবং ওয়েলসের ঘরোয়া ক্রিকেটে আঠারোটি প্রথম-শ্রেণীর ক্রিকেট ক্লাবের অন্যতম। ঐতিহাসিক কাউন্টি ল্যাঙ্কাশায়ারের প্রতিনিধিত্বকারী দল এটি। ক্লাবটির টি২০ দলকে ল্যাঙ্কাশায়ার লাইটনিং নামে পরিচিতি ঘটানো হয়েছে।
ইতিহাস
১৮৭৯ থেকে ১৮৮৯ সালের মধ্যে চারবার অনানুষ্ঠানিকভাবে চ্যাম্পিয়ন কাউন্টি হিসেবে বৈশ্বিকভাবে স্বীকৃতি পেয়েছিল। ডিসেম্বর, ১৮৮৯ সালে কাউন্টি চ্যাম্পিয়নশীপ আনুষ্ঠানিকভাবে আয়োজনের ব্যবস্থা করা হয়। ১৮৯০ সালে প্রথম মৌসুমে আটটি ক্লাব নিয়ে প্রবর্তিত এ প্রতিযোগিতার অন্যতম দল ছিল তারা। ১৮৯৫ সালে ল্যাঙ্কাশায়ারের পক্ষে আর্চি ম্যাকলারেন ৪২৪ রানের ব্যক্তিগত ইনিংস খেলেন। অদ্যাবধি তাঁর এ সংগ্রহটি প্রথম-শ্রেণীর ক্রিকেটে যে-কোন ইংরেজ ক্রিকেটারের ব্যক্তিগত সর্বোচ্চ সংগ্রহরূপে বিবেচিত হয়ে আসছে। ১৮৯৭ ও ১৯০৪ সালে ল্যাঙ্কাশায়ার তাদের প্রথম দুইটি কাউন্টি চ্যাম্পিয়নশীপের শিরোপা লাভ করে। ১৯২৬ থেকে ১৯৩৪ সালের মধ্যে দলটি কাউন্টি চ্যাম্পিয়নশীপের শিরোপা পাঁচবার লাভ করে। ১৯৫০ সালে দলটি সারে ক্লাবের সাথে যৌথভাবে শিরোপা জয়ে সক্ষমতা দেখায়। ১৯৫৪ সালে সিরিল ওয়াশব্রুক ল্যাঙ্কাশায়ারের প্রথম পেশাদার অধিনায়ক হিসেবে নিযুক্ত হন। ৭৭ বছর পর ২০১১ সালে ল্যাঙ্কাশায়ার দল তাদের পরবর্তী কাউন্টি চ্যাম্পিয়নশীপের শিরোপা লাভে সক্ষম হয়।
১৮৭৯ থেকে ১৯০০ সাল পর্যন্ত জনি ব্রিগস ল্যাঙ্কাশায়ারের পক্ষে খেলেছেন। ল্যাঙ্কাশায়ারের প্রথম খেলোয়াড় হিসেবে ১০,০০০ রান ও ১,০০০ উইকেট পেয়েছেন। জনি টিল্ডসলের কনিষ্ঠ ভ্রাতা আর্নেস্ট টিল্ডসলে ১৯০৯ থেকে ১৯৩৬ সাল পর্যন্ত ল্যাঙ্কাশায়ারের পক্ষে খেলেছেন। এ সময়ে তিনি ৫৭৩টি খেলায় অংশ নিয়ে ৩৪,২২২ রান তুলে ক্লাবের সর্বোচ্চ রান সংগ্রাহক হন। ফাস্ট বোলার ব্রায়ান স্ট্যাদাম ১৯৫০ থেকে ১৯৬৮ সাল পর্যন্ত প্রথম-শ্রেণীর খেলায় অংশ নিয়ে ল্যাঙ্কাশায়ারের পক্ষে ১,৮১৬ উইকেট লাভ করে ক্লাব রেকর্ড গড়েন।
১৯৬০-এর দশকের শেষ দিক থেকে ১৯৭০-এর দশকের সূচনাকাল পর্যন্ত জ্যাক বন্ড দলকে নেতৃত্ব দেন। এ সময়ে ওয়েস্ট ইন্ডিয়ান ব্যাটসম্যান ক্লাইভ লয়েডকে সাথে নিয়ে সীমিত ওভারের ক্রিকেটে প্রভূত সফলতা নিয়ে আসেন। দলটি ১৯৬৯ ও ১৯৭০ সালে সানডে লীগ এবং ১৯৭০ থেকে ১৯৭৫ সালের মধ্যে চারবার জিলেট কাপের শিরোপা জয় করে। ১৯৮৪ সালে ল্যাঙ্কাশায়ার দল বেনসন এন্ড হেজেস কাপ জয়সহ ১৯৯০ থেকে ১৯৯৬ সালের মধ্যে তিনবার এবং ১৯৮৯, ১৯৯৮ ও ১৯৯৯ সালে সানডে লীগের শিরোপা পায়। ২০০০ সালে কাউন্টি চ্যাম্পিয়নশীপের খেলার ধরন পরিবর্তিত হলে দলটি প্রথম বিভাগে খেলার সুযোগ পায়। এরপর থেকে তিনবার অবনমন ঘটলেও প্রত্যেকবারই পরের মৌসুমে উত্তরণ ঘটে।
ল্যাঙ্কাশায়ারে ক্রিকেটের সূচনাকাল
১৭৮১ সালে ল্যাঙ্কাশায়ারে ক্রিকেট খেলার প্রচলন ঘটেছিল বলে জানা যায়। ১৮১৬ সালে ম্যানচেস্টার ক্রিকেট ক্লাব প্রতিষ্ঠিত হয়। এরপর থেকে ইয়র্কশায়ার ও নটিংহ্যামশায়ারের প্রতিনিধিত্বকারী শেফিল্ড ক্রিকেট ক্লাব ও নটিংহাম ক্রিকেট ক্লাবের ন্যায় এ ক্লাবটিও ল্যাঙ্কাশায়ার কাউন্টির প্রতিনিধিত্বকারী দলের মর্যাদা পায়। ২৩-২৫ জুলাই, ১৮৪৯ তারিখে শেফিল্ড ও ম্যানচেস্টার ক্লাব শেফিল্ডের হাইড পার্কে একে-অপরের বিপক্ষে প্রতিদ্বন্দ্বিতায় অবতীর্ণ হয়েছিল। তবে, খেলায় ইয়র্কশায়ার বনাম ল্যাঙ্কাশায়ারের কথা তুলে ধরা হয়। এটিই প্রথম খেলা হিসেবে ল্যাঙ্কাশায়ারের নাম ব্যবহার করা হয় ও গোলাপের খেলা নামে প্রথমবারের মতো পরিচিতি লাভ করে। ইয়র্কশায়ার দল পাঁচ উইকেটে জয় পায়। শেফিল্ড ক্লাব নামে ইয়র্কশায়ার দলটি ১৮৩৩ সাল থেকে খেলায় অংশ নিতো। গোলাপের খেলা ক্রিকেটের অন্যতম প্রাচীন ও সর্বাপেক্ষ জনপ্রিয় প্রতিপক্ষ হিসেবে পরিচিতি পায়। ১৮৫৭ সালে ম্যানচেস্টার ক্লাব ওল্ড ট্রাফোর্ডে চলে যায়। এরপর থেকেই ল্যাঙ্কাশায়ারের নিজস্ব মাঠরূপে চিহ্নিত হয়।
অধিনায়ক
• ২০১৮ থেকে অদ্যাবধি - লিয়াম লিভিংস্টোন
• ২০১৬-২০১৭ স্টিভেন ক্রফট
• ২০১৫ টম স্মিথ
• ২০০৯–২০১৪ গ্লেন চ্যাপেল
• ২০০৮ স্টুয়ার্ট ল
• ২০০৫–২০০৭ মার্ক চিল্টন
• ২০০২–২০০৪ ওয়ারেন হেগ
• ১৯৯৯–২০০১ জন ক্রলি
• ১৯৯৮ ওয়াসিম আকরাম
• ১৯৯৪–১৯৯৭ মাইক ওয়াটকিনসন
• ১৯৮৭–১৯৯১ ডেভিড হিউজ
• ১৯৮৪–১৯৮৫ জন আব্রাহামস
• ১৯৮১–১৯৮৩ ক্লাইভ লয়েড
• ১৯৭৮–১৯৮০ ফ্রাঙ্ক হেইস
• ১৯৬৮–১৯৭২ জ্যাক বন্ড
• ১৯৬৫–১৯৬৭ ব্রায়ান স্ট্যাদাম
• ১৯৬৩–১৯৬৪ কেন গ্রিভস
• ১৯৬২ জো ব্ল্যাকলেজ
• ১৯৬০–১৯৬১ বব বারবার
• ১৯৫৪–১৯৫৯ সিরিল ওয়াশব্রুক
• ১৯৪৯–১৯৫৩ নাইজেল হাওয়ার্ড
• ১৯৪৭–১৯৪৮ কেন ক্রান্সটন
• ১৯৪৬ জ্যাক ফলোস
• ১৯৪৬ জ্যাক ইডন
• ১৯৩৯–১৯৪৫ দ্বিতীয় বিশ্বযুদ্ধ - কাউন্টি ক্রিকেটের খেলা হয়নি
• ১৯৩৬–১৯৩৯ লিওনেল লিস্টার
• ১৯২৯–১৯৩৫ পিটার একারস্লে
• ১৯২৬–১৯২৮ লিওনার্ড গ্রীন
• ১৯২৩–১৯২৫ জ্যাক শার্প
• ১৯১৪–১৯১৮ প্রথম বিশ্বযুদ্ধ - কাউন্টি ক্রিকেটের খেলা হয়নি
• ১৯০৮–১৯১৪ আলবার্ট হেনরি হর্নবি
• ১৮৯৯–১৯০৬ আর্চি ম্যাকলারেন
• ১৮৯৭–১৮৯৮ এ. এন. হর্নবি
• ১৮৯৪–১৮৯৬ আর্চি ম্যাকলারেন
• ১৮৬৬–১৮৭৯ এডমন্ড বাটলার রোলি
খেলোয়াড়ী রেকর্ড
ল্যাঙ্কাশায়ারের পক্ষে সর্বাধিক প্রথম-শ্রেণীর রান সংগ্রহকারী <BR> যোগ্যতা – ২০,০০০ রান
ধীরাজ চৌধুরী
ধীরাজ চৌধুরী  (জন্ম: এপ্রিল ১, ১৯৩৬) একজন ভারতীয় চিত্রশিল্পী। । ধীরাজ চৌধুরীর ৮০টিরও বেশি চিত্র প্রদর্শনী হয়েছে, যার মধ্যে ১৬টি আন্তর্জাতিক পর্যায়ের চিত্র প্রদর্শনী হয়েছে। যার মধ্যে মার্কিন যুক্তরাষ্ট্র, যুক্তরাজ্য, ফ্রান্স, জার্মানি, সুইজারল্যান্ড, ও সিঙ্গাপুরে হওয়া চিত্র প্রদর্শনীগুলি বিশেষভাবে উল্লেখযোগ্য।
ল্যাঙ্কাশায়ার কাউন্টি ক্রিকেট ক্লাব
খেলোয়াড়ী রেকর্ড
ল্যাঙ্কাশায়ারের পক্ষে সর্বাধিক প্রথম-শ্রেণীর উইকেট লাভকারী <BR> যোগ্যতা - ১,০০০ উইকেট
সর্বমোট দলীয় সংগ্রহ
সর্বোচ্চ দলীয় সংগ্রহ – ৮৬৩, সারে, ওভাল, লন্ডন, ১৯৯০
সর্বনিম্ন দলীয় সংগ্রহ – ২৫, ডার্বিশায়ার, ওল্ড ট্রাফোর্ড, ম্যানচেস্টার, ১৮৭১
প্রতিপক্ষের সর্বনিম্ন দলীয় সংগ্রহ – ২০, এসেক্স, কাউন্টি ক্রিকেট গ্রাউন্ড, চেমসফোর্ড, ২০১৩
পাদটীকা
<references group=ল/>
গোপী নাথ ও অন্ন পূর্ন্না মন্দির
গোপী নাথ ও অন্ন পূর্ন্না মন্দির শেরপুর জেলার নবীনগরে অবস্থিত একটি হিন্দু মন্দির। যা ১৭৮৩ খ্রিঃ জমিদার সত্যেন্দ্র মোহন চৌধুরী ও জ্ঞানেন্দ্রমোহন চৌধুরী দ্বারা প্রতিষ্ঠিত হয়েছিল।
ইতিহাস
পৌনে তিন আনী জমিদার বাড়ির প্রতিষ্ঠাতা জমিদার সত্যেন্দ্র মোহন চৌধুরী ও জ্ঞানেন্দ্রমোহন চৌধুরী ১৭৮৩ খ্রিঃ গোপী নাথ ও অন্ন পূর্ন্না মন্দির নির্মান করেন। স্থাপত্য শিল্পের অন্যতম নিদর্শন পাঁচটি কক্ষ বিশিষ্ট এ মন্দিরটি পদ্মস্তম্ভ দ্বারা দন্ডায়মান। স্তম্ভ শীর্ষে ও কার্নিশে ফুল ও লতা পাতার নকশা সমবলিত এক অপরূপ স্থাপত্য। ডরিক ও গ্রীক ভাব ধারায় নির্মিত। বেদীর উপরে স্থাপিত অনেক গুলো ধাপে। জানালা গুলোর উপরেও রয়েছে অনেক অলংকার । দক্ষিণ ও পূর্ব পার্শ্বে উপরের কার্নিশ রাজকীয় মুকুট বিশিষ্ট তাজিয়া স্থাপন করা হয়েছে যা দেখে মৌর্য যুগের স্থাপত্যের কথা স্মরণ করিয়ে দেয়।
টঙ্গী–মানিকগঞ্জ–পাটুরিয়া ঘাট রেলপথ
টঙ্গী–মানিকগঞ্জ–পাটুরিয়া ঘাট রেলপথ মানিকগঞ্জ জেলার পাটুরিয়া ঘাট ও টঙ্গীর মধ্যকার যোগাযোগ স্থাপনকারী একটি প্রস্তাবিত রেলপথ।
ইতিহাস
মানিকগঞ্জ জেলার বাসিন্দারা বেশ কিছুদিন ধরে মানিকগঞ্জ জেলার সঙ্গে ঢাকার রেল যোগাযোগ স্থাপন করার জন্য সরকারের কাছে আবেদন জানিয়ে আসছে। ২০১৯ সালে বাংলাদেশ রেলওয়ে এই রেলপথ প্রকল্পের সম্ভাব্যতা যাচাই করার সিদ্ধান্ত নেয় এবং এই উদ্দেশ্যে বেশ কয়েকটি বৈঠক করে। ২০২১ সালে বাংলাদেশ সরকার এই রেলপথকে অগ্রাধিকার প্রকল্পে অন্তর্ভুক্ত করে। ২০২২ সালের এপ্রিলে প্রস্তাবিত প্রকল্পটির সম্ভাব্যতা যাচাইয়ের অনুমোদনের জন্য পরিকল্পনা কমিশনের কাছে সুপারিশ করা হয়। রেলপথ মন্ত্রণালয়ের প্রস্তাব অনুযায়ী এই রেলপথ টঙ্গী থেকে শুরু হয়ে মানিকগঞ্জ জেলায় প্রবেশ করবে ও মানিকগঞ্জ হয়ে পাটুরিয়া ঘাট পর্যন্ত যাবে। এছাড়া এই রেলপথের একটি শাখা কেরানীগঞ্জ উপজেলার নিমতলী হয়ে কেরানীগঞ্জ রেলওয়ে স্টেশন পর্যন্ত যাবে।
বাউফল থানা
প্রশাসনিক এলাকাসমূহ
বাউফল উপজেলার ১টি পৌরসভা ও ১৫টি ইউনিয়নের প্রশাসনিক কার্যক্রম বাউফল থানার অধীন।
মানিবল (চলচ্চিত্র)
মানিবল (ইংরেজি শিরোনাম: Moneyball) একটি আমেরিকান জীবনীভিত্তিক ক্রীড়া-বিষয়ক চলচ্চিত্র, যা স্টিভেন যেইলিয়েন ও আরন সর্‌কিন কর্তৃক রচিত এবং বেনেট মিলার কর্তৃক পরিচালিত। আমেরিকার বেসবল দল ওকল্যান্ড অ্যাথলেটিক্স এর ২০০২ মৌসুম এবং তাদের মহাব্যবস্থাপক বিলি বিন কর্তৃক একটি শিরোপা-প্রত্যাশী দল গঠনের প্রয়াস নিয়ে, ২০০৩ সালে মাইকেল লুইস কর্তৃক একই শিরোনামে রচিত তথ্যভিত্তিক গ্রন্থ অবলম্বনে এই ছায়াছবিটি নির্মিত হয়েছে।
এই চলচ্চিত্রে, বিন (ব্র্যাড পিট) এবং তার সহকারী ব্যবস্থাপক পিটার ব্র্যান্ড (জোনাহ হিল), মালিকপক্ষের দেওয়া সীমিত আর্থিক বরাদ্দ দিয়ে, সেবারমেট্রিক (sabermetric) পন্থা অবলম্বনে পরিসংখ্যানগত উপাত্ত বিশ্লেষণের মাধ্যমে খেলোয়াড় বাছাই করে, অবমূল্যায়িত মেধাবী খেলোয়াড়দের নিয়ে একটি দল গঠন করেন।
২০০৪ সালে কলাম্বিয়া পিকচার্স লুইস এর রচিত বইটির সত্ব কিনে নেয় এবং স্ট্যান চেরভিনকে এর চিত্রনাট্য রচনার জন্য নিযুক্ত করে। শুরুতে ছবিটি পরিচালনা করার কথা ছিল ডেভিড ফ্রাঙ্কেল এর, আর চিত্রনাট্যের দায়িত্ব পান স্টিভেন যেইলিয়ান; কিন্তু অতি সত্বর ফ্রাঙ্কেলের স্থলাভিষিক্ত হন স্টিভেন সোডারবার্গ। তিনি অর্ধ-তথ্যচিত্র ঘরানার একটি চলচ্চিত্র নির্মাণের পরিকল্পনা করেছিলেন, যেখানে আসল ক্রীড়াবিদদের সাক্ষাৎকার থাকবে, আর বাস্তব খেলোয়াড় ও প্রশিক্ষকগণই ছবিতে নিজেদের ভূমিকায় অভিনয় করবেন। তবে ২০০৯ এর জুলাইয়ে চলচ্চিত্রায়ণের কাজ শুরুর আগে, শেষ মূহুর্তে চিত্রনাট্যের পুনর্লিখন নিয়ে সোডারবার্গ এবং সনি পিকচার্স এর মধ্যে মতানৈক্যের প্রেক্ষিতে, সাময়িক অচলাবস্থার সৃষ্টি হয়। সোডারবার্গ বিদায় নেন এবং তার জায়গায় বেনেট মিলার পরিচালনার দায়িত্ব পান। ব্র্যাড পিট ছবিটির প্রযোজক হিসেবে যুক্ত হন এবং চিত্রনাট্য পুনর্লিখনের জন্য সরকিনকে নিয়োগ দেওয়া হয়। জুলাই ২০১০ এ চলচ্চিত্রায়ণ শুরু হয়, ডজার স্টেডিয়াম ও ওকল্যান্ড কলিসিয়াম-সহ বেশ কয়েকটি স্টেডিয়ামে চলচ্চিত্র ধারণের কাজ সম্পন্ন হয়।
২০১১ সালের টরন্টো আন্তর্জাতিক চলচ্চিত্র উৎসবে মানিবল চলচ্চিত্রটি প্রথম প্রদর্শিত হয় এবং ২৩ সেপ্টেম্বর, ২০১১ তারিখে, সফলভাবে বক্স অফিসে মুক্তি লাভ করে। ছায়াছবিটি সমালোচকদের প্রশংসা কুড়াতে সক্ষম হয়, বিশেষ করে অভিনয় এবং চিত্রনাট্যের জন্য। চলচ্চিত্রটি ছয়টি বিভাগে অ্যাকাডেমি পুরস্কার এর জন্য মনোনীত হয়, যার মধ্যে ছিল শ্রেষ্ঠ চলচ্চিত্র, শ্রেষ্ঠ উপযোগকৃত চিত্রনাট্য, শ্রেষ্ঠ অভিনেতা হিসেবে ব্র্যাড পিট, এবং শ্রেষ্ঠ পার্শ্ব অভিনেতা হিসেবে জোনাহ হিল।
পটভূমি
বেসবল দল ওকল্যান্ড অ্যাথলেটিক্স এর মহাব্যবস্থাপক বিলি বিন, ২০০১ সালের আমেরিকান লীগ বিভাগীয় সিরিজ এর ফাইনালে নিউ ইয়র্ক ইয়্যাংকিজ এর কাছে পরাজিত হওয়ায় ক্ষতিগ্রস্থ হন। উন্মুক্ত খেলোয়াড় (free agent) হিসেবে জনি ডেমন, জেসন জিয়াম্বি, জেসন ইজরিংহাউজিন এর মত তারকা খেলোয়াড়দের বিনামূল্যে প্রস্থান অনিবার্য হওয়ায়, বিন-কে ২০০২ মৌসুমে প্রতিদ্বন্দ্বিতা করার মত একটা দল গঠন করতে হবে, সেটাও ওকল্যাণ্ডের সীমিত আর্থিক বরাদ্দ দিয়ে।
স্কাউট হিসেবে ক্লিভল্যান্ড ইন্ডিয়ান্‌স দলের প্রতিনিধিদের সাথে সাক্ষাৎকালে, বিনের সাথে দেখা হয় পিটার ব্র্যান্ডের। ব্র্যান্ড ইয়েল বিশ্ববিদ্যালয় থেকে অর্থনীতিতে স্নাতক একজন তরুণ, খেলোয়াড়দের মূল্য নির্ধারণের ক্ষেত্রে যে কিছু বৈপ্লবিক চিন্তা-চেতনা পোষণ করে। ব্র্যান্ডের তত্ত্ব যাচাই করার জন্য বিন তাকে জিজ্ঞাসা করেন যে, সে (ব্র্যান্ড) কি বিন-কে উচ্চ মাধ্যমিক বিদ্যালয় থেকে সরাসরি দলে টানত কি-না। স্কাউটরা বিনকে সম্ভাবনাময় বলে মনে করলেও, মেজর লীগ বেসবল-এ তার পেশাদার জীবন ছিল বেশ হতাশাজনক। ব্র্যান্ড স্বীকার করে যে, তার নিজস্ব মান যাচাই পদ্ধতির ওপর ভিত্তি করলে, সে বিনকে নবম দফা বাছাইয়ের আগে দলে ভেড়াত না। তার ব্যাখ্যায় সন্তুষ্ট হয়ে বিন তাকে নিজের সহকারী ব্যবস্থাপক হিসেবে নিযুক্ত করেন।
ওকল্যান্ড এর স্কাউটদের অভিজ্ঞতা ও সজ্ঞা'র ওপর নির্ভর না করে, ব্র্যান্ড সেবারমেট্রিক বিশ্লেষণ ব্যবহার করে, খেলোয়াড়দের বেইজ এ পৌঁছানোর হার (On-base percentage, OBP) এর ভিত্তিতে খেলোয়াড় নির্বাচন করে। ব্র্যান্ড আর বিন মিলে এই পন্থা অনুসরণ করে, অবমূল্যায়িত খেলোয়াড়দের, যেমন- অপ্রচলিত সাবমেরিন নিক্ষেপক (submarine pitcher) চ্যাড ব্র্যাডফোর্ড, বয়স্ক আউটফিল্ডার ডেভিড জাস্টিস, এবং আহত ক্যাচার (catcher) স্কট হ্যাটারবার্গকে দলে ভেড়ায়।
স্কাউটরা বিনের এই কৌশলের তুমুল বিরোধিতা করে। বিনের বিরুদ্ধে ইচ্ছাকৃতভাবে দলকে ধ্বংস করার অভিযোগ করায়, প্রধান স্কাউট গ্রেডি ফিউসন-কে বরখাস্ত করেন বিন। অ্যাথলেটিক্স কোচ আর্ট হাওয়ের কাছ থেকেও বিন বিরোধিতার স্বীকার হন। এমনিতেই নতুন চুক্তিজনিত বিবাদ নিয়ে তাদের মধ্যে টানাপোড়েন তুঙ্গে ছিল, তার ওপর বিন ও ব্র্যান্ডের এসব কৌশলকে পাত্তা না দিয়ে, হাও নিজের পছন্দসই প্রথাগত দল মাঠে নামান।
মৌসুমের শুরুতেই, শীর্ষ দলের থেকে দশ ম্যাচের ব্যবধানে পিছিয়ে পড়ে অ্যাথলেটিক্স, যার প্রতিক্রিয়ায় সমালোচকগণ বিনের পদ্ধতিকে 'ব্যর্থ' বলে অভিহিত করে। কিন্তু ব্র্যান্ড যুক্তি দেখায় যে, তাদের পদ্ধতি ব্যর্থ বলে উপসংহার টানা যায় না, কেননা তখন পর্যন্ত নমুনা আকার খুবই ক্ষুদ্র। তাদের কৌশলের ওপর ভরসা রাখার জন্য দলের মালিক স্টিফেন শট (Stephen Schott)-কে বোঝান বিন। দলের একমাত্র প্রথাগত প্রথম বেইজম্যান (first baseman) কার্লোস পেনিয়া-কে বিক্রি করে দেন বিন, যেন হ্যাটারবার্গকে খেলাতে বাধ্য হন কোচ হাও। একই রকমের আরও কিছু লেনদেন করেন তিনি, যেন বিন ও ব্র্যান্ডের পরিকল্পিত দল খেলানো ছাড়া হাওয়ের আর কোন উপায় না থাকে। তিন সপ্তাহ পর, অ্যাথলেটিক্স শীর্ষ দল থেকে মাত্র চার ম্যাচ দূরত্বে চলে আসে।
দুই মাস পর, দলটি একটি অটুট জয়ের ধারা শুরু করে। বিন, কুসংস্কারবশত, দলের কোন খেলা দেখতেন না, কিন্তু তার দল যখন আমেরিকান লীগে টানা ১৯ জয়ের রেকর্ড স্পর্শ করে, কানসাস সিটি রয়্যাল্‌স এর সাথে পরের খেলাটি দেখার জন্য তার মেয়ে তাকে রাজি করায়। খেলার চতুর্থ ইনিংসের সময় যখন বিন মাঠে পৌঁছান, তখন ওকল্যাণ্ড ১১-০ তে এগিয়ে; কিন্তু বিন যাবার পর রয়্যাল্‌স দল সমতায় ফেরে। শেষ পর্যন্ত স্কট হ্যাটারবার্গের ওয়াক-অফ হোম রান এর বদৌলতে ম্যাচটি জিতে নেয় অ্যাথলেটিক্স এবং লীগে টানা ২০ জয়ের নতুন রেকর্ড গড়ে। ব্র্যান্ডকে উদ্দেশ্য করে বিন বলেন যে, তাদের পদ্ধতি ব্যবহার করে ওয়ার্ল্ড সিরিজ জিতে বেসবলকে বদলে না দেওয়া পর্যন্ত তিনি সন্তুষ্ট হবেন না।
২০০২ সালের আমেরিকান লীগ ওয়েস্ট এর শিরোপা জিতলেও, মিনেসোটা টুইন্‌স এর কাছে ২০০২ আমেরিকান লীগ বিভাগীয় সিরিজ এর ফাইনালে পরাজিত হয় তারা। বোস্টন রেড সক্স এর মালিক জন উইলিয়াম হেনরি, বিনের সাথে যোগাযোগ করেন। তিনি উপলব্ধি করতে পেরেছিলেন যে, সেবারমেট্রিক্স -ই বেসবলের ভবিষ্যত। রেড সক্স এর মহাব্যবস্থাপক হওয়ার জন্য ১২.৫ মিলিয়ন ডলার বেতনের প্রস্তাব, যেটা গ্রহণ করলে তিনি হতেন পেশাদার ক্রীড়া ইতিহাসের সর্বোচ্চ-বেতনধারী মহাব্যবস্থাপক, তা বিন ফিরিয়ে দেন, এবং ওকল্যান্ডে ফিরে যান। দুই বছর পর, অ্যাথলেটিক্স এর প্রবর্তিত পথ অনুসরণ করে রেড সক্স ২০০৪ সালের ওয়ার্ল্ড সিরিজ এর শিরোপা জিতে নেয়।
কুশীলব
চিত্র পরিচালক স্পাইক জোন্সকে এই ছবিতে শ্যারন এর স্বামী অ্যালান এর ভূমিকায় (অনুল্লিখিত) দেখা গেছে। অ্যাকটিভিশন ব্লিজার্ড এর প্রধান নির্বাহী ববি কোটিক এই চলচ্চিত্রে অ্যাথলেটিক্স এর সহ-সত্বাধিকারী স্টিফেন শট এর ভূমিকায় অভিনয় করেছেন।
অগ্রগতি এবং প্রাক-নির্মাণ পর্ব
থাম্ব|মানিবল এর [[চিত্রনাট্য পুনর্লিখনের জন্য, সনি চেয়ারপার্সন এমি প্যাসকেল বিশেষভাবে আরন সরকিন-কে অনুরোধ করেন। সরকিন শর্ত দেন যে, প্রথম চিত্রনাট্যকার স্টিভেন যেইলিয়েন সানন্দে সায় দিলেই কেবল তিনি এই দায়িত্ব নেবেন। সরকিন ও যেইলিয়েন উভয়ই যৌথভাবে এই চলচ্চিত্রের চিত্রনাট্যকারের কৃতিত্ব পেয়েছেন।]] মে ২০০৪ এ, সনি পিকচার্স মাইকেল লুইস এর বইটির সত্ব কিনে নেয়, এবং এর চিত্রনাট্য লেখার জন্য স্ট্যান চেরভিনকে নিযুক্ত করে। ২০০৮ এর অক্টোবরের দিকে, ছবির মূল চরিত্রের জন্য ব্র্যাড পিট এর কথা ভাবা হচ্ছিল; সে সময় চিত্রনাট্যের দায়িত্বে ছিলেন স্টিভেন যেইলিয়েন, আর পরিচালনা করার কথা ছিল ডেভিড ফ্রাঙ্কেল এর। ৬৬তম গোল্ডেন গ্লোব পুরস্কার অনুষ্ঠানের সপ্তাহেই ফ্রাঙ্কেল ও পিট পরস্পরের সাথে সাক্ষাৎ করেন; কিন্তু কালক্রমে ফেব্রুয়ারি ২০০৯ এর মধ্যেই ফ্রাঙ্কেল এই প্রকল্প ছেড়ে বিদায় নেন, আর তার জায়গায় স্টিভেন সোডারবার্গ-কে দিয়ে পরিচালনা করানোর কথাবার্তা শুরু হয়। সে বছরের মে মাসে সোডারবার্গ এই ছবির সাথে তার সম্পৃক্ততার কথা নিশ্চিত করেন, এবং এই চলচ্চিত্র সম্পর্কে বলেন:
ছবিতে পল ডেপোডেস্টা'র চরিত্রে অভিনয়ের জন্য দিমিত্রি মার্টিনকে নির্বাচন করা হয়েছিল, আর প্রাক্তন অ্যাথলেটিক্স খেলোয়াড় স্কট হ্যাটারবার্গ এবং ডেভিড জাস্টিস নিজেদের চরিত্রেই অভিনয় করবেন বলে কথা ছিল; সেই সাথে ড্যারিল স্ট্রবেরী এবং লেনি ডিক্সস্ট্রা’র মত খেলোয়াড়দের সাক্ষাৎকার নেওয়ার কথাও হয়েছিল।
চলচ্চিত্রায়ণ
ব্র্যাড পিট কম পারিশ্রমিকে কাজ করতে রাজি হওয়ায়, $৪৭ মিলিয়ন এর খর্বিত বাজেট নিয়ে জুলাই ২০১০ থেকে চলচ্চিত্রায়ণ শুরুর তারিখ নির্ধারণ করা হয়। ব্লেয়ার ফিল্ড স্টেডিয়ামে আট দিন ধরে চলচ্চিত্রায়ণের কাজ চলে। সীমিত বাজেটের কারণে, ছবিতে দেখানো বিভিন্ন স্টেডিয়াম হিসেবে ডজার স্টেডিয়াম-কেই ব্যবহার করা হয়। বেসবল খেলার বিভিন্ন দৃশ্যে সমর্থক হিসেবে মোটামুটি ৭০০ জন অতিরিক্ত শিল্পী ব্যবহার করা হয়। ওকল্যান্ড কলিসিয়াম এর দৃশ্যগুলো ২৬ জুলাই থেকে ধারণ করা শুরু হয়।
সঙ্গীত
এই ছায়াছবির সঙ্গীতায়োজন করেছেন মাইচেল ডানা; ইতোপূর্বে মিলার তার সাথে ক্যাপোটি চলচ্চিত্রে কাজ করেছিলেন। পুরো ছবি জুড়েই ডানা আমেরিকান ব্যান্ড দিস উইল ডেসট্রয় এর গান "দ্য মাইটি রিও গ্রান্ডে" ব্যবহার করেছেন।
বক্স অফিস
মানিবল ছায়াছবিটি যুক্তরাষ্ট্র ও কানাডা মিলে মোট $৭৫.৬ মিলিয়ন (৭ কোটি ৫৬ লক্ষ মার্কিন ডলার) এবং বিশ্বের অন্যান্য অঞ্চল থেকে $৩৪.৬ মিলিয়ন (৩ কোটি ৪৬ লক্ষ ডলার) আয় করে; যার ফলে $৫০ মিলিয়নের (৫ কোটি ডলার) নির্মাণ ব্যয়ের বিপরীতে বিশ্বব্যাপী এর মোট আয় গিয়ে দাঁড়ায় $১১০.২ মিলিয়নে (১১ কোটি ২ লক্ষ মার্কিন ডলার)।
উদ্বোধনী সপ্তাহান্তেই, মুক্তিপ্রাপ্ত ২,৯৯৩টি প্রেক্ষাগৃহ থেকে এটি $১৯.৫ মিলিয়ন (১ কোটি ৯৫ লক্ষ ডলার) তুলে নেয়, যার বদৌলতে তা বক্স অফিসে পুনর্মুক্তি প্রাপ্ত ছবি দ্য লায়ন কিং (থ্রি-ডি) এর ঠিক পেছনেই জায়গা করে নেয়। দ্বিতীয় সপ্তাহান্ত শেষে এর আয় ছিল $১২ মিলিয়ন (১ কোটি ২০ লক্ষ ডলার; আগের সপ্তাহান্তের তুলনায় পতন ছিল মাত্র ৩৮.৩%), এবং এবারও তা দ্বিতীয় স্থানেই ছিল।
সমালোচক প্রতিক্রিয়া
রটেন টমাটোজ ওয়েবসাইটে, ২৬৫টি পর্যালোচনার পরিপ্রেক্ষিতে এর অনুমোদনের হার ৯৪%, এবং গড় রেটিং ১০ এ ৭.৯৭। ওয়েবসাইটটির সমালোচকদের মন্তব্য হচ্ছে: "পরিচালক বেনেট মিলার, তার সাথে ব্র্যাড পিট ও জোনাহ হিল মিলে, সীমাবদ্ধ আবেদনমূলক একটা বিষয়বস্তুকে নিয়ে, তীক্ষ্ম, মজাদার এবং মর্মস্পর্শী একটা উপাখ্যানে পরিণত করেছেন, যেটা বেসবল লোকগাথায় ঠাঁই পাবার যোগ্য।" মেটাক্রিটিক ওয়েবসাইটে, ৮২ জন সমালোচকের রায়ের ভিত্তিতে ছবিটির ভারযুক্ত গড় (weighted average) স্কোর হচ্ছে ১০০ তে ৮৭; যা "সর্বজনীন প্রশংসা" নির্দেশ করে। সিনেমাস্কোর কর্তৃক পরিচালিত দর্শক জরিপ থেকে, এ+ থেকে এফ গ্রেড মাপকাঠিতে, চলচ্চিত্রটিকে গড় গ্রেড "এ" প্রদান করা হয়েছে। ৩৫ জন সমালোচকের ২০১১ সালের শীর্ষ দশ চলচ্চিত্রের তালিকা-তে ঠাঁই পেয়েছিল এই ছবিটি, যাদের মধ্যে দু'জন সমালোচক একে প্রথম স্থানে এবং আরেক জন দ্বিতীয় স্থানে রেখেছিলেন।
রোলিং স্টোন সাময়িকীতে সমালোচক পিটার ট্র্যাভার্স, মিলারের পরিচালনা এবং চিত্রনাট্যের (যা তিনি "ডায়নামাইট" বলে অভিহিত করেছেন) পাশাপাশি, পিট এর অভিনয়েরও প্রশংসা করেছেন। এন্টারটেইনমেন্ট উইকলি'র ওয়েন গ্লিবারম্যান, পিট এবং হিল ছাড়াও, হফম্যানের ভূমিকার প্রশংসা করে বলেন, "(হফম্যান) এমন একটি চরিত্র করেছেন যেটা তার জন্য একদম নতুন, কদমছাঁট চুলে তাকে পাংশুটে-চুলো পুরনো আমলের লোক-ই মনে হয়েছে।"
পিট ও হিলের কৌতুক রসায়নের প্রশংসা করেছেন কার্ক হানিকাট, যার কারণে দ্য ব্যাড নিউজ বেয়ার্‌স এবং মেজর লীগ এর মত চলচ্চিত্রের সাথে তিনি এই ছবির তুলনা করেছেন। নিউ ইয়র্ক ম্যাগাজিন এর জন্য লেখা নিবন্ধে, ডেভিড এডেলস্টাইন এই চলচ্চিত্র ও পিটের অভিনয়ের পর্যালোচনা করতে গিয়ে উপলব্ধি করেছেন যে, পিটের অভিনয়ের কারণে ছবির কাহিনী (অ্যাথলেটিক্স) দলের দিকে নিবদ্ধ না হয়ে বিনের দিকেই নিবদ্ধ ছিল। স্লেট সাময়িকী'র ডানা স্টিভেন্স উল্লেখ করেন যে, যারা সচরাচর ক্রীড়া বিষয়ক চলচ্চিত্র পছন্দ করেন না, তারাও এই ছবিটি উপভোগ করতে পারবেন। স্টিভেন্স-ও হিলের ভূমিকা কথা বিশেষভাবে উল্লেখ করে বলেন, এই চরিত্রটি "তাকে হাস্যকর হওয়ার সুযোগ দিয়েছে, কিন্তু সেটা ঢালাওভাবে রসিকতার মাধ্যমে নয়, বরং পরিমিত প্রতিক্রিয়ার মাধ্যমে।"
চলচ্চিত্রের নির্ভুলতা প্রসঙ্গে স্লেট সাময়িকী'র ডেভিড হাগলুন্ড এবং গ্র্যান্টল্যান্ড এর জোনাহ কেরি উভয়ই মানিবল চলচ্চিত্র ও বই - দুয়েরই সমালোচনা করেছেন, নিক্ষেপক টিম হাডসন, মার্ক মাল্ডার, ও ব্যারী যিটো, এবং অন্যান্য অবস্থানের খেলোয়াড় যেমন- এরিক চাভেজ এবং মিগেল তেহাদা 'র কথা বাদ দেওয়ার কারণে। প্রচলিত স্কাউটিং পদ্ধতিতেই এই খেলোয়াড়দের আবিষ্কার করা হয়েছিল, এবং ২০০২ অ্যাথলেটিক্স এর সাফল্যের নেপথ্যে তাদের উল্লেখযোগ্য ভূমিকাও ছিল। চলচ্চিত্রে তার চরিত্রের রূপায়ন নিয়ে, বেতার স্টেশন সিরিয়াস এক্সএম কে দেওয়া সাক্ষাৎকারে ওকল্যান্ড এ' র প্রাক্তন কোচ আর্ট হাও, প্রকাশ্যেই তার অমতের কথা জানান। তিনি বলেন: "এটা খুবই হতাশাজনক যে, একটা প্রতিষ্ঠান যেখানে আপনি সাত বছর সময় কাটিয়েছেন, নিজের মন-প্রাণ সব ঢেলে দিয়েছেন, সেখানে শেষ তিন বছরে মৌসুমোত্তর প্লে-অফ পর্যন্ত নিয়ে যেতে সাহায্য করেছেন ও শেষের দুই মৌসুমে একশ'র বেশি খেলা জিতেছেন - এবং এত সব কিছুর পরও আপনার বস (বিন) আপনার সম্পর্কে এমন একটা ধারণা পোষণ করেন।" হাও আরও উল্লেখ করেন যে, মিলার সংস্করণ নির্মাণের আগে তাদের কেউই হাওয়ের চরিত্রের রূপায়নের ব্যাপারে তার সাথে যোগাযোগ করেননি। দলের প্রাক্তন খেলোয়াড় স্কট হ্যাটারবার্গ-ও, পর্দায় হাওয়ের চরিত্রের সাথে বাস্তবের মিল নেই বলে জানিয়েছেন: "আর্ট হাও আমার একজন বিরাট সমর্থক ছিলেন। আমি তার কাছ থেকে কখনোই এমন অভিব্যক্তি পাইনি যে আমি তার প্রথম পছন্দ ছিলাম না।" হাও ও বিনের মধ্যে "ঝঞ্ঝাবিক্ষুব্ধ সম্পর্ক" ছিল বলে তিনি উল্লেখ করেন। স্যান ফ্রান্সিস্কো ক্রনিকল এ ছবিটির বেশ কতগুলো ত্রুটির কথা বলা হয়, যার মধ্যে উল্লেখযোগ্য একটি হচ্ছে: ছবিতে যে সময়কালের বর্ণনা রয়েছে, জেরেমি জিয়াম্বি এবং চ্যাড ব্র্যাডফোর্ড এর মত খেলোয়াড়েরা তার আগেই দলে যোগ দিয়েছিলেন, আর জিয়াম্বি ও পেনিয়া'র দলবদল একই সময়ে ঘটেনি।
সম্মাননা
মানিবল ছয়টি বিভাগে অ্যাকাডেমি পুরস্কারের জন্য মনোনীত হয়: শ্রেষ্ঠ চলচ্চিত্র, শ্রেষ্ঠ অভিনেতা (ব্র্যাড পিট), শ্রেষ্ঠ পার্শ্ব অভিনেতা (জোনাহ হিল), শ্রেষ্ঠ উপযোগকৃত চিত্রনাট্য, শ্রেষ্ঠ শব্দ মিশ্রণ এবং শ্রেষ্ঠ চলচ্চিত্র সম্পাদনা। এছাড়াও, ৬৯তম গোল্ডেন গ্লোব পুরস্কার এর জন্য চারটি বিভাগে, বাফটা পুরস্কার এর জন্য তিনটি বিভাগে, এবং স্ক্রিন অ্যাক্টরস গিল্ড পুরস্কার এর জন্য দুটি বিভাগে মনোনয়ন লাভ করে।
বাকেরগঞ্জ-৫
বাকেরগঞ্জ-৫ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।
ইতিহাস
বাকেরগঞ্জ-৫ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। এবং ১৯৯৬ সালে আসনটি বিলুপ্ত হয়।
নির্বাচন
অক্টোবর ১৯৯১ সালে আবদুর রহমান বিশ্বাস বাংলাদেশের রাষ্ট্রপতি হলে, তার আসনটি শুন্য হয়। ডিসেম্বরের উপ-নির্বাচনে এম. আর. সারওয়ার নির্বাচিত হন।
ওয়ান ডজন বেরিজ
ওয়ান ডজন বেরিজ (One Dozen Berrys) মার্কিন রক এ্যান্ড রোল শিল্পী চাক বেরি কর্তৃক প্রকাশিত দ্বিতীয় স্টুডিও অ্যালবাম। এটি চেস রেকর্ডস থেকে প্রকাশিত হয় ১৯৫৮ সালের মার্চ মাসে। "রকিং এট দ্য ফিলহার্মোনিক", "গিটার বুগি", "ইন-গো", "হাউ ইউ হ্যাভ চেঞ্জড" এবং "ইট ডন্ট টেইক বাট আ ফিউ মিনিটস" ছাড়া বাকি সব গানই ৪৫-আরপিএম একক হিসেবে প্রকাশিত হয়েছিল। ২০১২ সালে, হুডু চাক বেরি ইজ অন টপ এর সাথে অ্যালবামটি পুনঃপ্রকাশ করেছিল। এটি যুক্তরাজ্যেও মুক্তি পেয়েছিল।
গানের তালিকা
প্রথম অংশ দ্বিতীয় অংশ
কিমোনো
alt=ঐতিহ্যবাহী কিমোনো, মাথায় কানযাশি এবং পিঠে ওবি।|থাম্ব|ঐতিহ্যবাহী কিমোনো, মাথায় কানযাশি এবং পিঠে তাতেয়া মুসুবি রীতিতে বাঁধা উত্তরীয় ওবি। কিমোনো(着物, きもの) জাপানের ঐতিহ্যবাহী একটি পোশাক। কিমোনো শব্দের আক্ষরিক অর্থ হল "কাঁধে পড়ার বস্তু"। " কি" এর উৎপত্তি কিরু(着る) থেকে, একটি উভলিঙ্গ ক্রিয়া যা দ্বারা কাঁধে বা পুরো শরীরে পড়ার কাপড় বোঝায় এবং "মোনো"(物) অর্থ "বস্তু"। alt=একটি ঐতিহ্যবাহী লাল উচিকাকে কিমোনো|থাম্ব|245x245পিক্সেল|একটি ঐতিহ্যবাহী লাল উচিকাকে কিমোনো alt=ফুকোকা সিটি হলে কিমোনো পরিহিত নারী|থাম্ব|ফুকোকা সিটি হলে কিমোনো পরিহিত নারী সময়ের সাথে, কিমোনো একটি টি-আকারের জড়ান নির্দিষ্ট আস্তিন দৈর্ঘ্যের, বৈচিত্র‍্যময় এবং নান্দনিক নির্মাণশৈলীর পোশাকে পরিণত হয়েছে। কিমোনো শব্দের বহুবচন কিমোনো, কারণ জাপানিরা বহুবচনভেদ করে না, যদিও বাংলায় বহুবচন অর্থে কিমোনোগুলো ব্যবহৃত হয়। কিমোনো প্রায়শই গুরুত্বপূর্ণ সরকারি ছুটি এবং উৎসবে, এবং কোনো অনুষ্ঠান যেমন বিয়ে বা শ্রাদ্ধে পড়া হয়ে থাকে।
কিমোনো সাধারণত গোড়ালি-উচ্চতায় পড়া হয়ে থাকে, যদিও নারীদের কিমোনোর উচ্চতা বেশি হয়, যেহেতু তারা কোমরে ভাঁজ রেখে পড়ে। কিমোনোর কলার ভাঁজ করা এবং সর্বদা বাম কলার ডানের উপরে (যদি না পরিধানরত ব্যক্তি মৃত হন) থাকে। কিমোনোর আস্তিন কব্জি পর্যন্ত থাকে এবং কোনো কোনো বৈচিত্রের ক্ষেত্রে আস্তিন ভূমি স্পর্শ করে।
কিমোনো ওবি নামক উত্তরীয় দ্বারা পিঠের পিছনে কোশিহিমো (কোমর বন্ধনি) নামক একগুচ্ছ বাঁধন দ্বারা গ্রন্থিবদ্ধ থাকে যেগুলো কিমোনোকে বন্ধ রাখে, যেহেতু আধুনিক ওবি কিমোনোকে জায়গামত ধরে রাখার জন্য অতিরিক্ত শক্ত। ওবি পিছনে মুসুবি নামক গিঁট দ্বারা বাঁধা থাকে এবং অনুষ্ঠান, ওবি আর বয়সভেদে প্রচুর রকমের মুসুবি রয়েছে। কিমোনো সাধারণত জোরি বা গেটা নামক ঐতিহ্যবাহী জুতা এবং তাবি নামক বিভক্ত পদাঙ্গুলির মোজার সাথে পড়া হয়।
বর্তমানে কিমোনো সাধারণত নারীদের দ্বারাই পরিহিত হয়, বিশেষত কোনো বিশেষ অনুষ্ঠানে। অবিবাহিত মেয়েরা ঐতিহ্যগত ভাবে বিশেষ অনুষ্ঠানে ফুরিসোদে ('ঝুলন্ত আস্তিন') কিমোনো পড়ে থাকে, যেগুলোর আস্তিন প্রায় ভূমিস্পর্শি হয়, যদিও তাদের নৈমিত্তিক কিমোনোগুলোও লম্বা আস্তিনের এবং সামনে গোলাকার প্রান্তের হয়ে থাকে। আধুনিক কালে নারীরা সাধারণত শুধুমাত্র ফুরিসোদে কিমোনো পড়ে বিশেষ অনুষ্ঠানে এবং ২০-২৫ বছরের মধ্যেই তা পড়া ছেড়ে দেয়, বিবাহিতা হোক কিংবা নয়। পুরুষেরা সাধারণত বিয়ে, চা অনুষ্ঠান এবং অন্যান্য অধিক গুরুত্বপূর্ণ আর আনুষ্ঠানিক উপলক্ষ্যে পড়ে থাকে।
দৈনন্দিন জীবনে যারা প্রত্যহ কিমোনো পড়ে থাকে তারা মূলত বৃদ্ধ পুরুষ এবং মহিলা, গেইশা এবং সুমো কুস্তিগির যাদের গণউপস্থিতিতে ঐতিহ্যবাহী জাপানি পোশাক পড়া বাধ্যতামূলক।
ইতিহাস
প্রথাগত কিমোনো প্রাত্যাহিক পরিধানের ক্ষেত্রে আরো সুবিধাজনক পাশ্চাত্যের পোশাক এবং য়্যুকাতা দ্বারা প্রতিস্থাপিত হয়। সম্রাট মেইজির পুলিশবাহিনীর একটি ফরমানের পর রেল কর্মকর্তা ও শিক্ষকেরা পাশ্চাত্যের পোশাক পরিধান শুরু করে। জাপানিরা ১৮৭০ এর দশকে কিমোনোর স্থলে পাশ্চাত্যের পোশাক পড়া শুরু করে। পাশ্চাত্যের পোশাক আর্মি ও ছেলেদের স্কুলের পোশাকে পরিণত হয়।১৯২৩ সালের গ্রেট কান্তো ভূমিকম্পের পর, কিমোনো পরিধানকারীরা প্রায়শই ডাকাতির শিকার হত কারণ কিমোনোর সীমাবদ্ধ প্রকৃতি ও পায়ে গেটা খড়মের কারণে তারা খুব দ্রুত চলাফেরা করতে পারত না। এছাড়াও, প্রচলিত পদ্ধতিতে উৎপাদিত কিমোনো গড়পড়তা পরিবারের জন্য খুব ব্যয়বহুল হয়ে পড়েছিল। টোকিও পাইকারী-বিক্রেতা সমিতির মতে, কিমোনো ও ওবির সম্মিলিত মূল্য আনুমানিক ১০০০ ডলারের বেশি। অনেকগুলোর মূল্য আরো বেশি। এমনকি বিবাহের দিনের মতো কিছু বিশেষ অনুষ্ঠানগুলিতে, যেখানে একটি বিস্তৃত কিমোনো পড়ার প্রথা ছিল, বেশিরভাগ লোকেরাই সেটা ভাড়া নিতে পছন্দ করত। টোকিও নারী ও শিশু পোশাক প্রস্তুতকারক সমিতি (東京 婦人 子 供 服 組合) পশ্চিমা পোশাক প্রচার করেছিল। ১৯২০ থেক ১৯৩০ সালের মধ্যে নাবিক সজ্জা মেয়েদের স্কুলের ইউনিফর্ম হিসেবে অবিভাজিত হাকামাকে প্রতিস্থাপন করেছিল। জাতীয় ইউনিফর্ম, পাশ্চাত্যের একধরনের পোশাক, কোকুমিন-ফুকু, 1940 সালে পুরুষদের জন্য বাধ্যতামূলক করা হয়।  বর্তমানে বেশিরভাগ লোক পশ্চিমা পোশাক এবং বিশেষ অনুষ্ঠানে জন্য খোলামেলা এবং আরো আরামদায়ক য়্যুকাতা পরেন।
পশ্চিমা বিশ্বে, একটি নৈমিত্তিক কার্ডিগানের মতো কিমোনো-সদৃশ মহিলাদের জ্যাকেট, ২০১৪ সালে জনপ্রিয় ফ্যাশনের আইটেম হিসেবে জনসাধারণের মনোযোগ আকর্ষণ করে। বয়ঃসন্ধিকালের অনুষ্ঠান এবং অন্যান্য অনেক ঐতিহ্যগত জাপানি অনুষ্ঠানের মতো বিশেষ অনুষ্ঠানগুলিতে কিমোনোগুলো পরা হয়ে থাকে।
২০১৯ সালে কিয়োটোর মেয়র ঘোষণা করেন যে তার কর্মীরা জাতিসংঘ শিক্ষা, বিজ্ঞান ও সংস্কৃতি সংস্থার অবিশ্বাস্য সাংস্কৃতিক ঐতিহ্য তালিকায় "কিমোনো সংস্কৃতি"কে নিবন্ধনের কাজ করছে।
টেক্সটাইল এবং উৎপাদন
পুরুষদের কিমোনো প্রায় গোড়ালি পর্যন্ত কোমরে গুঁজানো ছাড়া পড়া উচিত। নারীদের কিমোনো দৈর্ঘ্যে অতিরিক্ত থাকে যা ওহাশোরি নামক ওবির নিচে থাকা কোমরের ভাঁজের জন্য ব্যবহার হয়, এটি পরিধানকারীর কিমোনোকে সমন্বয় করতে ব্যবহৃত হয়। একটি আদর্শভাবে তৈরি কিমোনোর আস্তিন হাত নিচু করলে কব্জি পর্যন্ত চলে আসে, যদিও এমনটা না হলেও চলে এবং কিছুক্ষেত্রে নারীরা ওহাশরি ছাড়াও কিমোনো পরে থাকে।
কিমোনোর কাপড়কে দুই ভাগে ভাগ করা সম্ভব; গোফুকু (呉服), আভিজাত্যের কাপড় যা সিল্ক জাতীয় কাপড় নির্দেশ করে এবং কটন বা শণের কাপড় ফুতোমোনো (太物), প্রাত্যাহিক ব্যবহারের জন্য। প্রাচীন চীনের য়্যু (呉) এর নামানুসারে গোফুকুর নামকরণ করা হয়, যেখান থেকে সিল্ক কাপড়ের উদ্ভব ঘটে। কটন কাপড়কে মোমেনফুকু (木綿服) এবং শণের কাপড়কে জাপানিতে আসাফুকু (麻服) বলে। কটন বা শণের কাপড়কে ফুতোমোনো (太物, মোটা কাপড়) বলা হয় কারণ এরা সিল্কের কাপড়ের থেকে মোটা ও ভারী হয়ে থাকে। এডো যুগের শেষ পর্যন্ত, গোফুকু স্টোর (গোফুকু ডানা) এবং ফুতোমোনো স্টোরগুলিতে (ফুতোমোনো ডানা) এই কাপড় উৎপাদন সামলাতো, তবে মেইজি যুগের পরে কিমোনো দৈনন্দিন ভিত্তিতে ঘন ঘন পরিধাণ বন্ধ হয় এবং অবশেষে ফুতোমোনো স্টোরগুলোর ব্যবসা বন্ধ হয়ে যায়।
কিমোনো ঐতিহ্যগতভাবে এক খন্ড কাপড় দ্বারা তৈরি হয়, যা তানমোনো নামে পরিচিত এবং এটির আকৃতি পুরুষ এবং মহিলাতে ভিন্ন হত। নারীদের জন্য তানমোনো সাধারণত ৩৬ সেমি চওড়া এবং ১১.৫ মি লম্বা হয়ে থাকে আর পুরো কাপড় কিমোনো তৈরিতে ব্যবহৃত হয়। কিছু পুরুষের তানমোনো বিশেষভাবে একটি হাওরি, জুবান এবং কিমোনোর জন্য যথেষ্ট কাপড় অন্তর্ভুক্ত করে বোনা হয়, কারণ পুরুষের কিমোনো একই কাপড় এবং রঙের সেটে আসতে পারে।
তৈরি হয়া কিমোনোগুলোতে চারটি প্রধান স্ট্রিপের কাপড় থাকে - শরীর আচ্ছাদনের দুটি প্যানেল এবং আস্তিনের দুটি প্যানেলগুলি - সাথে সামনের সংকীর্ণ প্যানেল এবং কলার তৈরির জন্য অতিরিক্ত কয়েকটি ছোট স্ট্রিপ। বাচ্চাদের কিমোনোতে সাধারণত শুধুমাত্র তিনটি প্রধান প্যানেল থাকে, কারণ তাদের শরীরের জন্য শুধুমাত্র এক প্রস্থের কাপড়ই প্রয়োজন।
অংশ
alt=কিমোনোর বিভিন্ন অংশের রেখাচিত্র|থাম্ব|541x541পিক্সেল|কিমোনোর বিভিন্ন অংশের রেখাচিত্র এই বিধিগুলো কিমোনোর বিভিন্ন অংশ নির্দেশ করে:
কুচলিবাড়ী
কুচলিবাড়ী হল ভারতের পশ্চিমবঙ্গ রাজ্যের কোচবিহার জেলার মেখলিগঞ্জ মহকুমার মেখলিগঞ্জ সমষ্টি উন্নয়ন ব্লকের একটি গ্রাম।
অবস্থান
কুচলিবাড়ীর অবস্থান ।
থানা
মেখলিগঞ্জ সমষ্টি উন্নয়ন ব্লকের একটি অংশের উপর কুচলিবাড়ী থানার এখতিয়ার রয়েছে। কুচলিবাড়ী থানার আয়তন ৪১.১৭ বর্গ কিমি।
জনপরিসংখ্যান
ভারতের ২০১১ সালের আদমশুমারি অনুসারে, কুচলিবাড়ীর মোট জনসংখ্যা হল ৬১০ জন। ৩১২ জন (৫১%) পুরুষ এবং ২৯৮ জন (৪৯%) মহিলা। ০ থেকে ৬ বছর বয়সী ৫২ জন ব্যক্তি ছিল। কুচলিবাড়িতে মোট শিক্ষিত লোকের সংখ্যা ছিল ৪৬৯ (৬ বছরের বেশি জনসংখ্যার ৮৪.০৫%)।
প্রিয়শপ.কম
প্রিয়শপ.কম হচ্ছে বাংলাদেশের একটি ই-কমার্স প্লাটফর্ম, যেটির সদরদপ্তর ঢাকা, বাংলাদেশে অবস্থিত। ২০১৩ সালে কোম্পানিটি কার্যক্রম শুরু করে। প্রিয়শপ.কম বাজার মডেলের ব্যবসায়-ভোক্তা (বিটুসি) মডেল অনুসরন করে কার্যক্রম পরিচালনা করে। এটি ইলেকট্রনিক এবং লাইফস্টাইল পণ্যের বিস্তৃত খুচরো বিক্রি করে। যেমন - পোশাক, জুতা, জুয়েলারী, আনুষঙ্গিক, ইলেকট্রনিক্স, যন্ত্রপাতি, স্বাস্থ্যসেবা, সৌন্দর্য পণ্য ইত্যাদি।
ইতিহাস
আশিকুল আলম খান কর্তৃক প্রিয়শপ প্রতিষ্ঠিত হয়। ২০১৩-এর ৭ই ফেব্রুয়ারি এটি প্রতিষ্ঠিত হয়। প্রিয়শপ একটি ৬০০ বর্গ ফুটের অফিস ও মাত্র ৩ জন সদস্য নিয়ে তাঁদের যাত্রা শুরু করে। গৃহস্থালি পন্যের ই-কমার্স বাজারে বিনিয়োগ করা কোম্পানিগুলোর মধ্যে এটি গোড়ার দিকের কোম্পানি।  এটির পণ্য সরবরাহকারী কার্যক্রম এখন ঢাকা এবং নিকটবর্তী এলাকায় নিজস্ব সরবরাহের মাধ্যমে পরিচালিত হয়।
কার্যক্রম এবং সেবা
প্রিয়শপের একটি ওয়েবসাইট এবং একটি অ্যান্ড্রয়েড ও আইওএস অ্যাপ্লিকেশন আছে যেখানে ব্যবহারকারীরা পণ্যের ফরমায়েশ দিতে পারেন। এটি বাংলাদেশে বৈশ্বিক ই-কমার্স সুবিধা চালু করেছে এই সেবার মাধ্যমে প্রিয়শপ গ্লোবাল ডোমেইন হতে বাংলাদেশের যেকোন প্রান্ত হতে আলিবাবা গ্রুপের বিশ্বের বৃহত্তম ই-কমার্স ওয়েবসাইট তাওবাও এবং টিমল ডটকম প্লাটফর্মের পণ্য কেনা যায় দেশীয় মুদ্রা ও পেমেন্টের মাধ্যমে।   প্রিয়শপ.কম এর গ্রাহকরা সারাদেশের প্রান্তিক এলাকায় অবস্থিত বাংলালিংকের টাচ পয়েন্ট থেকে ডেলিভারি করা পণ্য গ্রহণ করতে পারেন।
শ্যামলী টেক্সটাইল ইঞ্জিনিয়ারিং কলেজ
শ্যামলী টেক্সটাইল ইঞ্জিনিয়ারিং কলেজ (এসটেক) বাংলাদেশের বেসরকারি টেক্সটাইল ইঞ্জিনিয়ারিং কলেজ এবং ঢাকা বিশ্ববিদ্যালয়ের অনুষদের অধীনে পরিচালিত । ভর্তি প্রক্রিয়াটি বাংলাদেশের গণপ্রজাতন্ত্রী টেক্সটাইল বিভাগ এবং ঢাকা বিশ্ববিদ্যালয় প্রকৌশল ও প্রযুক্তি অনুষদ দ্বারা পরিচালিত হয়।
ক্যাম্পাস
শ্যামলী টেক্সটাইল ইঞ্জিনিয়ারিং কলেজ (এসটেক) রাজধানী ঢাকা এর মোহাম্মদপুর এর চাঁদ উদ্যানে অবস্থিত।
থাকার ব্যবস্থা
এসটিইসি-তে ছেলে এবং মেয়েদের উভয় শিক্ষার্থীর জন্য ছাত্রাবাসের সুবিধা রয়েছে। এটির নিজস্ব দুটি হোস্টেল ভবন রয়েছে।  প্রতিটিতে ৪ তলা বিল্ডিং সজ্জিত রয়েছে।  একটি ক্যান্টিন সুবিধা এবং সাধারণ কক্ষ সহ পুরুষ শিক্ষার্থীদের জন্য উত্সর্গীকৃত।  আর একটি মহিলা ছাত্রদের জন্য।  ছাত্রাবাসের প্রতিটি ঘরে স্নান এবং টয়লেট সংযুক্ত এবং শিক্ষার্থীদের থাকার জন্য পর্যাপ্ত পরিমাণে আসবাবপত্র রয়েছে এলাকার সাধারণ কক্ষ, ক্যান্টিন, শব্দ এবং আকর্ষণীয় পরিবেশটি শিক্ষার্থীদের দ্বারা আনন্দিতভাবে অধ্যয়ন পরিচালনা করতে সহায়ক।
বিভাগসমূহের ল্যাবরেটরি
শ্যামলী টেক্সটাইল ইঞ্জিনিয়ারিং কলেজ এর ওয়ার্কশপ এবং ল্যাবরেটরি সমূহ
বহিঃসংযোগ
দাফতরিক ওয়েবসাইট
নেইমার
নেইমার দা সিলভা সান্তোস জুনিয়র (জন্ম ৫ ফেব্রুয়ারি ১৯৯২), সাধারণত নেইমার নামে পরিচিত, একজন ব্রাজিলীয় পেশাদার ফুটবলার, যিনি ফরাসি ক্লাব পারি সাঁ-জেরমাঁ এবং ব্রাজিল জাতীয় দলের হয়ে একজন ফরোয়ার্ড বা উইঙ্গার হিসেবে খেলেন। তাকে আধুনিক বিশ্বের উদীয়মান ফুটবলারদের মধ্যে অন্যতম মনে করা হয়। নেইমার ১৯ বছর বয়সে ২০১১ এবং ২০১২ সালে দক্ষিণ আমেরিকার বর্ষসেরা ফুটবলার নির্বাচিত হন। ২০১১ সালে নেইমার ফিফা ব্যালন ডি'অরের জন্য মনোনয়ন পান, তবে ১০ম স্থানে আসেন। তিনি ফিফা পুরস্কারও অর্জন করেন। তিনি সর্বাধিক পরিচিত তার ত্বরণ, গতি, বল কাটানো, সম্পূর্ণতা এবং উভয় পায়ের ক্ষমতার জন্য। তার খেলার ধরনের কারণে সমালোচকদের প্রশংসা ও মিডিয়া কাভারেজ পেয়েছেন এবং তাকে সাবেক ব্রাজিলীয় ফুটবলার পেলের সঙ্গে তুলনা করা হয়।
পেলে নেইমার সম্পর্কে বলেন, "একজন অসাধারণ খেলোয়াড়।" অন্যদিকে রোনালদিনহো বলেন, "নেইমার হবে বিশ্বসেরা।" ২০১৫ সালের ফিফা ব্যালন ডি অরের জন্য তিনজনের সংক্ষিপ্ত তালিকায় জায়গা পান নেইমার, যেখানে তিনি মেসি ও রোনালদোর পরে তৃতীয় হন। নেইমার সান্তোস ফুটবল ক্লাবে (ব্রাজিলীয় ক্লাব) যোগ দেন ২০০৩ সালে। বিভিন্ন মর্যাদাক্রম অতিক্রম করে তিনি মূলদলে নিজের জায়গা করে নেন। তিনি সান্তোসের হয়ে প্রথম ম্যাচ খেলেন ২০০৯ সালে। ২০০৯ সালে তিনি কম্পেনাতো পুলিস্তার শ্রেষ্ঠ যুবা খেলোয়াড় নির্বাচিত হন। পরবর্তীতে সান্তোসের ২০১০ কম্পেনাতো পুলিস্তা জয়, নেইমারের শ্রেষ্ঠ খেলোয়াড় নির্বাচিত হওয়া এবং ২০১০ কোপা দো ব্রাজিলে ১১ গোল করে সর্বোচ্চ গোলদাতা পুরস্কার পান। তিনি ২০১০ সাল শেষ করেন ৬০ খেলায় ৪২ গোল করার মাধ্যমে। নেইমার ব্রাজিল অনূর্ধ্ব ১৭, অনূর্ধ্ব ২০ এবং ব্রাজিল মূল দলের প্রতিনিধিত্ব করেছেন। ২০১২ সালে বার্সেলোনা ক্লাবে যোগ দেন। সেখান থেকে তিনি ২০১৭ সালে পারি সাঁ-জেরমাঁ তে রেকর্ড দামে যোগ দেন।
প্রারম্ভিক জীবন
নেইমার দা সিলভা সান্তোস জুনিয়রের জন্ম ব্রাজিলের সাও পাওলো রাজ্যের মোজি দাস ক্রুজেস শহরে; সিনিয়র নেইমার দা সিলভা এবং নান্দিনি সান্তোসের ঘরে। তিনি তার পিতার নামের অনুসারে নাম পান, যিনি একজন প্রাক্তন ফুটবলার। নেইমার তার প্রতিভা দেখানো শুরু করার পর থেকেই তার পিতা নেইমারের পরামর্শক হিসেবে কাজ করছেন। নেইমার তার পিতার ভূমিকা সম্পর্কে বলেন, “আমার পিতা আমার পাশেই থাকেন সেই ছোটবেলা থেকেই এবং তিনি সবকিছুর খেয়াল রাখেন। তিনিই আমার সব সময়ের সঙ্গী এবং আমার পরিবারের অন্যতম একজন।” ২০০৩ সালে, নেইমার তার পরিবারের সঙ্গে সাঁও ভিসেন্তে চলে আসেন। সেখানে তিনি যুব পর্তুগিসা সানতিস্তাতে খেলা শুরু করেন। ২০০৩ এর শেষে তারা সান্তসে চলে আসেন। সেখানে নেইমার সান্তস ফুটবল ক্লাবে যোগ দেন।
যৌবন
নেইমার খুব কম বয়সেই ফুটবল খেলা আরম্ভ করেন। খুব অল্প সময়েই তিনি সান্তোস ফুটবল ক্লাব কর্তৃপক্ষের নজরে আসেন। ২০০৩ সালে সান্তোস ফুটবল ক্লাব খেলায় চুক্তিবদ্ধ করেন নেইমারকে। এবং তাকে যুব একাডেমিতে খেলানো হয়। সেখানে তিনি পাওলো হেনরিক গান্সোর সাথে পরিচিত হন এবং খুব অল্প সময়েই তারা ভাল বন্ধুতে পরিণত হন। ১৫ বছর বয়সে তিনি স্পেইনে রিয়েল মাদ্রিদে যোগ দিতে যান, যে সময় রিয়ালে রোনাল্ডো, জিনেদিন জিদান এবং রবিনহোর মত বড় বড় তারাকারা খেলছিলেন।
২০১০ মৌসুম
নেইমার ২০১০ মৌসুমেও তার প্রতাপের ধারাবাহিকতা বজায় রাখেন। ১৫-ই এপ্রিল ২০১০ সালে, ব্রাজিলীয় কাপ বাছাই পর্বে তিনি গুইয়ারানির বিপক্ষে সান্তসের হয়ে ৫ গোল করেন, সান্তসের ৮-১ গোলে জয়লাভ। পরবর্তীতে ২০১০ সালে তিনি ১৯ ম্যাচে ১৪ গোল করেন। সান্তস এই প্রতিযোগিতায় জয়লাভ করে ফাইনালে সান্ত আন্দ্রের বিপক্ষে দুই ম্যচে ৫-৫ গোলের মাধ্যমে। নেইমারকে প্রতিযোগিতার সেরা খেলোয়াড় পুরস্কার দেওয়া হয়। নেইমারের দুর্দান্ত খেলা তাকে খুব শীঘ্রই অন্যান্য খেলোয়াড়দের তুলনায় এগিয়ে আসেন। এর মধ্যে উল্লেখযোগ্য হলেন রবিনহো এবং ব্রাজিলীয় লেজেন্ড পেলে।
২০১০ সালে তিনি ইংলিশ প্রিমিয়ার লিগের ক্লাব ওয়েস্টহ্যাম ইউনাইটেডের ১২ মিলিয়নের প্রস্তাব এবং চেলসির ২০ মিলিয়নের প্রস্তাব ফিরিয়ে দেন। সান্তসের নেইমারকে বিক্রির প্রতি অনিহা এবং স্বয়ং নেইমারের ক্লাব পরিবর্তনের অনিচ্ছা দেখে নেইমারের এজেন্ট ওইয়েগনার রিবেরিও বলেন, "নেইমার বিশ্বের সেরা খেলোয়াড় হতে চায়। কিন্তু, ব্রাজিলের মধ্যে খেলে তাঁর এই সম্ভাবনা শূন্য।" যদিও এক বছর পর নেইমার দৈনিক টেলিগ্রাফকে দেওয়া এক সাক্ষাৎকারে বলেন, চেলসির প্রস্তাবটা পেয়ে তিনি খুশিই ছিলেন কারণ ইউরোপে খেলা তার স্বপ্ন। তিনি এবার এটাও বলেন যে, ব্রাজিলে থেকে গিয়ে তিনি ভুল সিদ্ধান্ত নেননি। পরপর দুই মৌসুমের অসাধারণ সফলতার পর, ২০১০ সালে ৬০ ম্যাচে ৪২ গোল করার পর, ক্লাব কর্তৃপক্ষের সাথে তার সমস্যা দেখা দেয়। সমস্যাগুলোর মাঝে উল্লেখযোগ্য হল, হালকা প্রতিহত হলেই খেলা চালিয়ে না গিয়ে গরিয়ে পড়ে যাওয়া, মানসিকতা, ব্যবহার।
২০১১ মৌসুম
right|thumb|২০১১ ফিফা ক্লাব বিশ্বকাপের ফাইনালে সান্তোসের হয় এফসি বার্সেলোনা বিরুদ্ধে খেলার সময় নেইমার। thumb|200px|২০১১/এ নেইমার ২০১১ কোপা লিবারতোদাসে নেইমার ৬ গোল করে তৃতীয় সর্বোচ্চ গোলদাতা হন। দুই ম্যাচের ফাইনালে তারা মুখোমুখি হয় উরুগুয়ের ক্লাব পেনারলের বিপক্ষে প্রথম ম্যাচ পেনারলের মাঠে গোলশূন্য ড্র হয়। দ্বিতীয় ম্যাচে, সান্তসের মাঠে নেইমার ৪৬ মিনিটে গোল করেন। এবং এই ম্যাচে সান্তস ২-১ গোলে জয়লাভ করে এবং নেইমার ম্যাচসেরা নির্বাচিত হন। এটি ছিল ১৯৬৩ সালের পর সান্তোসের প্রথম কোপা লিবারতোদাস শিরোপা জয়।
২০১১ সালের নভেম্বরে সান্তস নেইমারের সাথে ২০১৪ ব্রাজিল বিশ্বকাপ পর্যন্ত চুক্তি নবায়ন করে এবং নেইমারের বেতন ৫০% বাড়িয়ে দেওয়া হয়। ২০১১ সালে তিনি ফিফা পুস্কাস পুরস্কার লাভ করেন। ৩১-ই ডিসেম্বর, ২০১১ সালে তিনি প্রথমবারের মত দক্ষিণ আমেরিকার শ্রেষ্ঠ খেলোয়াড় নির্বাচিত হন।
২০১২ মৌসুম
২৫-ই আগস্ট পাল্মেইরাসের বিপক্ষে জোড়া গোল, ব্রাজিলীয় সিরি এ-তে ক্রুজেইরোর বিপক্ষে হ্যাট-ট্রিক। নেইমার ২০১২ রেকোপা সুদামেরিকানার সেরা খেলোয়াড় নির্বাচিত হন। তিনি ব্রাজিলীয় সিরি এ শেষ করেন ১৪ গোল করে এবং সেরা ফরোয়ার্ড নির্বাচিত হওয়ার মাধ্যমে। নেইমার ২০১২ মৌসুম শেষ করেন গোল্ডেন বল, আরথার ফ্রেইডেনরেইচ পুরস্কার এবং আরমান্দো নোগুয়েইরা পুরস্কার প্রাপ্ত হয়ে। ফিফা পুস্কাস পুরস্কারে তিনি রানার্স আপ হন। তিনি ২০১২ সালের দক্ষিণ আমেরিকার বর্ষসেরা ফুটবলার নির্বাচিত হন। ২০১১ সালে জানতে পারা যায় যে, সান্তস বার্সেলোনা ফুটবল ক্লাবের সাথে নেইমারের ব্যাপারে একটা চুক্তিতে এসেছে। কিন্তু নেইমার মিডিয়াতে এই ধরনের চুক্তির কথা অস্বীকার করেন এবং বলেন, "আমার সাথে বার্সেলোনা বা অন্য কোন ক্লাবের সাথে চুক্তি হয়নি।"
লীগ ফর উইমেন'স ইকুয়ালিটি
সমগ্র রুশ লীগ ফর উইমেনস ইকুয়ালিটি (Всероссийская лига равноправия женщин) ১৯০৭ থেকে ১৯১৭ সালের অক্টোবর বিপ্লব পর্যন্ত রুশ সাম্রাজ্যের সবচেয়ে গুরুত্বপূর্ণ নারী সংগঠন ছিল। এটি আনুষ্ঠানিকভাবে ১৯০৭ সালের ৬ মার্চ নিবন্ধিত হয়েছিল। এর সদস্যপদটি মহিলাদের মধ্যে সীমাবদ্ধ ছিল এবং সাধারণত ১,৫০০ থেকে ২,০০০ সদস্য ছিল যার প্রধান শাখা মস্কো ও সেন্ট পিটার্সবার্গে ও খারকভ এবং টমস্ক সহ বেশ কয়েকটি ছোট আঞ্চলিক শাখা রয়েছে। এটি তিন বছরের মেয়াদে ১৬ সদস্যের কাউন্সিল দ্বারা পরিচালিত হয়েছিল। জিনাইদা মিরোভিচ, আনা কালমানোভিচ, লিউডমিলা রুটসেন, আরিয়াডনা তিরকোভা-উইলিয়ামস এবং জেকাতেরিনা শচেপকিনা সহ অনেক প্রাক্তন সদস্য এবং ইউনিয়ন ফর উইমেনস ইকুয়ালিটির নেতারা লীগে যোগ দিয়েছিলেন।
গুড ম্যানুফ্যাকচারিং প্র্যাকটিস (জিএমপি)
গুড ম্যানুফ্যাকচারিং প্র্যাকটিস (জিএমপি)বা ভাল উত্পাদন অনুশীলন হল  যা প্রাসঙ্গিক সংস্থাগুলির দ্বারা সুপারিশকৃত নির্দেশিকাগুলির সাথে সঙ্গতিপূর্ণ৷ এই সংস্থাগুলি খাদ্য ও পানীয়, প্রসাধনী, ফার্মাসিউটিক্যাল পণ্য, পরিপূরক খাদ্য (ডাইট্রি সাপ্লিমেনট  ) এবং চিকিৎসা ডিভাইসগুলির উত্পাদন এবং বিক্রয়ের অনুমোদন এবং লাইসেন্সিং নিয়ন্ত্রণ করে। এই নির্দেশিকাগুলি ন্যূনতম প্রয়োজনীয়তাগুলি প্রদান করে যা একটি প্রস্তুতকারককে অবশ্যই নিশ্চিত করতে হবে যে তাদের পণ্যগুলি তাদের উদ্দেশ্যমূলক ব্যবহারের জন্য ব্যাচ থেকে ব্যাচ পর্যন্ত ক্রমাগত উচ্চ মানের। প্রতিটি শিল্পকে পরিচালনা করে এমন নিয়মগুলি উল্লেখযোগ্যভাবে পৃথক হতে পারে; যাইহোক, জিএমপি-এর মূল উদ্দেশ্য হল সর্বদা  ব্যবহারকারীকে ক্ষতি থেকে রক্ষা করা। অতিরিক্ত নীতির মধ্যে রয়েছে নিশ্চিত করা যে শেষ পণ্যটিও দূষণ থেকে মুক্ত, এটি তার উত্পাদনে সামঞ্জস্যপূর্ণ, এটির উত্পাদন ভালভাবে নথিভুক্ত করা হয়েছে, এবং উৎপাদন কর্মীরা ভালভাবে প্রশিক্ষিত, এবং পণ্যটি কেবলমাত্র শেষ পর্যায়ের চেয়ে বেশি গুণমানের জন্য পরীক্ষা করা হয়েছে।. জিএমপি সাধারণত একটি গুণমান পরিচালন ব্যবস্থার (কিউএমএস) কার্যকর ব্যবহারের মাধ্যমে নিশ্চিত করা হয়।
ভাল উত্পাদন অনুশীলন, ভাল কৃষি অনুশীলন, ভাল পরীক্ষাগার অনুশীলন এবং ভাল ক্লিনিকাল অনুশীলনগুলি, যুক্তরাজ্য, মার্কিন যুক্তরাষ্ট্র, কানাডা, ইউরোপ, চীন, ভারত এবং অন্যান্য দেশের নিয়ন্ত্রক সংস্থাগুলির দ্বারা তত্ত্বাবধান করা হয়।
নেইমার
২০১৩ মৌসুম
১৯-ই জানুয়ারি ২০১৩, নেইমার সাঁও বারনারদোর বিপক্ষে জোড়া গোল (সান্তসের ৩-১ এ জয়) দিয়ে মৌসুম শুরু করেন। ১৮-ই মার্চ ২০১৩, নেইমার বলেন, "আমার ইউরোপে বার্সেলোনা, রিয়াল মাদ্রিদ এবং চেলসির মত বড় ক্লাবের হয়ে খেলার স্বপ্ন আছে। আমি কখন সান্তস ছাড়বো এই নিয়ে জল্পনা করে কোন লাভ নেই। আমি তখনই সান্তস ছাড়বো যখন আমি চাইব।"
লীগ ফর উইমেন'স ইকুয়ালিটি
লীগ মানবহিতৈষী লক্ষ্য, শিক্ষা ও পারস্পরিক সহায়তার সাথে সমান অধিকারের রাজনৈতিক এজেন্ডাকে একত্রিত করেছিল। লীগ রাজ্য ডুমাকে তদবির করেছিল ও উত্তরাধিকার অধিকারের সমান আইন পাস করতে এবং বিবাহিত মহিলাদের জন্য পাসপোর্ট বিধিনিষেধ অপসারণ করতে সফল হয়েছিল, কিন্তু একাধিক প্রচেষ্টা সত্ত্বেও মহিলাদের ভোটাধিকার আইন পাস করতে ব্যর্থ হয়েছে। লীগ ২৩-২৯ ডিসেম্বর ১৯০৮ সালে প্রথম সমগ্র রুশ মহিলা কংগ্রেস ও ২৬ ডিসেম্বর ১৯১২ - ৪ জানুয়ারী ১৯১৩ সালে মহিলাদের শিক্ষা সম্পর্কিত প্রথম সমগ্র রুশ কংগ্রেস সহ মহিলা কংগ্রেসের আয়োজন করেছিল। ১৯১৭ সালের ফেব্রুয়ারী বিপ্লব ও আন্তর্জাতিক নারী দিবস উদযাপন লীগটিকে আরও শক্তিশালী করেছিল। ২০ মার্চ, লীগ সিটি ডুমা থেকে রাজ্য ডুমা পর্যন্ত প্রায় ৪০,০০০ মহিলার সাথে একটি গণ বিক্ষোভের আয়োজন করেছিল। পলিকসেনা এন শিশকিনা-ইয়াভিনের নেতৃত্বে লীগ নতুন শাসনের অধীনে মহিলাদের জন্য সমান ভোটদান এবং অন্যান্য অধিকারের দাবিতে রাশিয়ার অস্থায়ী সরকারের কাছে একটি আবেদনও জমা দেয়। দুই দিন পর নারীরা রুশ অস্থায়ী সরকারের প্রধান প্রিন্স জর্জি লভভের কাছ থেকে নারীদের ভোটাধিকারের প্রতিশ্রুতি পান। আইনটি ১৯১৭ সালের ২০ জুলাই পাস হয়েছিল। অক্টোবর বিপ্লবের পরপরই লীগটি ভেঙে যায়।
নেইমার
২০১৩ মৌসুম
১৩-ই এপ্রিল, ২০১৩, নেইমার চেম্পিওনাতো পৌলিস্তোয় ইউনিয়াও বারবারেন্সের বিপক্ষে ৪ গোল করেন (সান্তসের ৪-০ এ জয়লাভ)। ২৫-ই এপ্রিল, ২০১৩, তার এজেন্ট এবং তার পিতা প্রকাশ করেন যে, নেইমার ২০১৪ বিশ্বকাপের পূর্বে ইউরোপে খেলতে চান। ২৬-ই মে, ২০১৩, নেইমার ফ্লামেঙ্গর বিপক্ষে সান্তসের হয়ে তার শেষ ম্যাচ খেলেন। ব্রাসিলায় খেলা শুরু হওয়ার পূর্বে জাতীয় সঙ্গীত গাওয়া হলে তিনি চোখের পানিতে কান্নায় ভেঙ্গে পরেন এবং অনেক কষ্টে নিজেকে সামলে নেন।
বার্সেলোনা (২০১৩–২০১৭)
thumb|right|২০১৩ সালে বার্সেলোনার খেলোয়াড় হিসেবে প্রথম বারের মত জনসন্মুখে প্রদর্শনের সময় নেইমার। ২৪-ই মে, ২০১৩, সান্তস ঘোষণা করে যে তারা নেইমারের জন্য ২টি প্রস্তাব পেয়েছেন। একই দিনে নেইমার ঘোষণা করেন যে, তিনি ফুটবল ক্লাব বার্সেলোনার সঙ্গে ২৭-ই মে চুক্তিবদ্ধ হবেন এবং ২০১৩ কনফেডারেসান কাপ খেলার পর বার্সেলোনায় যোগ দিবেন। নেইমার এবং ক্লাবগুলো ট্রান্সফার ফি অথবা ব্যক্তিগত শর্তসমূহ প্রকাশ করেননি। শুধু বলেছেন, নেইমার বার্সেলোনার সঙ্গে ৫ বছরের চুক্তি করেছেন। ৩-রা জুন ২০১৩, মেডিক্যাল চেক-আপ এবং অন্যান্য ফর্মালিটি পুরনের পর নেইমারকে দর্শক ও মিডিয়ার সম্মুখে প্রকাশ করা হয়। একজন ব্রাজিলীয় খেলোয়াড়কে স্বাগতম জানাতে ন্যু ক্যাম্পে রেকর্ড পরিমাণ ৫৬,৫০০ দর্শকের সমাগম হয়। ক্লাবের ভাইস প্রেসিডেন্ট জসেফ মারিয়া বারতোমেউ বলেন, "নেইমারের ট্রান্সফার ফি হল ৫৭ মিলিয়ন ইউরো।"
২০১৩-১৪ মৌসুম
৩০-ই জুলাই ২০১৩, এক প্রি-মৌসুম ফ্র্যান্ডলি ম্যাচে বার্সেলোনা লেচিয়া দান্সকের বিপক্ষে ২-২ গোলে ড্র করে। এই ম্যাচে বদলি খেলোয়াড় হিসেবে নেইমার আনঅফিসিয়ালি বার্সেলোনার জার্সি গায়ে অভিষেক ম্যাচ খেলেন। ৭-ই আগস্ট ২০১৩, নেইমার ব্যাংককে অনুষ্ঠিত থাইল্যান্ড জাতীয় দলের বিপক্ষে বন্ধুত্যপূর্ণ ম্যাচে প্রথম গোল করেন। যেটাতে বার্সেলোনা ৭-১ গোলে জয়লাভ করে।
নেইমার বার্সেলোনার হয়ে তার প্রতিযোগিতামূলক অভিষেক ম্যাচ খেলেন ২০১৩-১৪ লা লিগায় লেভান্তের বিপক্ষে ৬৩ মিনিটে বদলি খেলোয়াড় হিসেবে। এই ম্যাচে বার্সেলোনা ৭-০ গোলে জয়লাভ করে। ২১-ই আগস্ট ২০১৩, সুপার কোপা ডে এস্পানায় অ্যাথলেটিকো মাদ্রিদের বিপক্ষে তিনি বার্সেলোনার হয়ে প্রথম গোল করেন। ১৮-ই সেপ্টেম্বর তার উয়েফা চ্যাম্পিয়ন্স লিগে অভিষেক হয় আয়াক্সের বিপক্ষে যা ছিল ২০১৩-১৪ মৌসুমে চ্যাম্পিয়ন্স লিগের বার্সেলোনার প্রথম ম্যাচ। এই ম্যাচে তিনি জেরার্ড পিকেকে এসিস্ট করেন একটি গোলে, সেই ম্যাচে বার্সেলোনার ৪-০ তে জয়লাভ করে। ২৪-ই সেপ্টেম্বর তিনি লা লিগায় প্রথম গোল করে ক্যাম্প ন্যু-তে রিয়াল সসিয়েদাদের বিপক্ষে, সেই ম্যাচে বার্সেলোনা ৪-১ গোলে জয়লাভ করে।
২৬-ই অক্টোবর ২০১৩, নেইমার তার অভিষেক এল ক্লাসিকোতে প্রথম গোল করেন, এই ম্যাচে বার্সেলোনা তাদের প্রতিপক্ষ রিয়াল মাদ্রিদকে ন্যু ক্যাম্পে হারিয়েছিল ২-১ গোলে। ১১-ই ডিসেম্বর ২০১৩, নেইমার চ্যাম্পিয়ন্স লিগে সেলটিকের বিপক্ষে হ্যাট্রিক করেন গ্রুপ পর্বের খেলায়, এই ম্যাচে বার্সেলোনার ১১-১ গোলে জয়লাভ করে|
আন্তর্জাতিক ক্যারিয়ার
২৬-ই জুলাই ২০১০, নেইমারকে সর্বপ্রথম ব্রাজিল মূল দলে খেলার জন্য ডাকা হয় নতুন কোচ মানো মেনেজেস কর্তৃক নিউ জার্সির ইস্ট রাদারফোর্ডে একটি আন্তর্জাতিক প্রীতি ম্যাচ খেলতে যুক্তরাষ্ট্রের বিপক্ষে। ১০-ই আগস্ট ২০১০, মাত্র ১৮ বছর বয়সে তিনি ওই ম্যাচে ব্রাজিল জাতীয় দলের হয়ে অভিষেক করেন ম্যাচের শুরু থেকে ব্রাজিলের ১১ নম্বর জার্সি পড়ে। তিনি তার অভিষেক ম্যাচেই ২৮ মিনিটের মাথায় গোল করেন,আন্দ্রে সান্তসের এসিস্ট থেকে হেড করে। ব্রাজিলের ২-০ গোলে জয়লাভ। ১-লা মার্চ ২০১১, নেইমার বলেন, "ব্রাজিল দলের হয়ে খেলতে পারাটা আলাদা একটা সম্মান। এখানে অনেক সেরা সেরা খেলোয়াড় রয়েছেন এবং আমি তাদের মাঝে তাদের সাথে খেলতে পেরে অনেক খুশী।" ২৭-ই মার্চ ২০১১, তিনি আমিরাত স্টেডিয়ামে স্কটল্যান্ডের বিপক্ষে জোড়া গোল করে ব্রাজিলকে ২-০ গোলে জয় এনে দেন। ম্যাচ চলাকালীন তাকে উদ্দেশ্য করে মাঠে কলা নিক্ষেপ করা হয় যখন তিনি পেনাল্টি থেকে তার দ্বিতীয় গোলটি করেন। তিনি স্কটল্যান্ড সমর্থকদের বিরুদ্ধে বর্ণবাদের অভিযোগ আনেন। অন্যদিকে স্কটিশ অফিসিয়ালরা এই ব্যাপারে ব্যাখ্যা করে বলেন যে, একা নেইমারকে মাঠে সমর্থকরা অবজ্ঞা করে কারণ তিনি ইঞ্জুরির নাটক করেন। একজন জার্মান ছাত্র, যে কলাটি নিক্ষেপ করেছে, সে বলে, "আমি কোন বর্ণবাদের মানসিকতায় কলাটি নিক্ষেপ করিনি।" এই স্বীকারোক্তির ভিত্তিতে স্কটিশ সমর্থকদের বিরুদ্ধে মিথ্যা অভিযোগ আনার জন্যে স্কটিশ ফুটবল এসোসিয়েশন ক্ষমা চাইতে বলে ব্রাজিলীয় ফুটবল কনফেডারেশনকে। কিন্তু নেইমার ক্ষমা চাইতে অস্বীকৃতি জানান।